**Eiropas Komisija uzsāk sabiedrisko apspriešanu par aprites ekonomiku**

**2015.gada 28.maijā Eiropas Komisija (EK) uzsāka sabiedrisko apspriešanu saistībā ar tās gatavoto priekšlikumu par aprites ekonomiku. Iedzīvotāji, valsts iestādes un pašvaldības, uzņēmumi un citas ieinteresētās valsts un nevalstiskās organizācijas ir aicinātas atbildēt uz jautājumiem par dažādiem ekonomikas cikla posmiem un savu lomu pārejā uz aprites ekonomiku.**

Sabiedriskās apspriešanas rezultāti ļaus EK labāk saprast iesaistīto pušu viedokli, izstrādājot jauno rīcības plānu, ar kuru EK iepazīstinās ne vēlāk kā 2015.gada beigās. EK paredz, ka gaidāmajā paketē būs paredzēta saskaņota pieeja, kas pilnībā atspoguļo ekonomikas cikla dažādo posmu mijiedarbību un savstarpējo atkarību. Tā ietvers **pārskatītu likumdošanas priekšlikumu attiecībā uz atkritumiem** un **EK paziņojumu, kurā izklāstīts rīcības plāns attiecībā uz aprites ekonomiku.**

**Ar pilnu ES sagatavoto paziņojumu presei var iepazīties:** <http://europa.eu/rapid/press-release_IP-15-5049_lv.htm>

Sabiedriskās apspriešanas par aprites ekonomiku uzmanības centrā ir jautājumi, kas ir saistīti ar pāreju uz aprites ekonomiku, arī citu ekonomikas cikla posmu (piemēram, ražošanas un patērēšanas) lomu un vispārējiem apstākļiem, kas to stimulē. Piemēram, inovācijas un ieguldījumi.

Aptaujas anketa pieejama internetā: <https://ec.europa.eu/eusurvey/runner/circular-economy>

Sabiedriskā apspriešana turpināsies **līdz 2015.gada 20.augustam.**

2013.gadā notika sabiedriskās apspriešanas par Eiropas Savienības atkritumu un pārtikas sistēmas ilgtspējas mērķu pārskatīšanu. Apkopotie viedokļi ir pieejami <http://ec.europa.eu/environment/waste/target_review/consultation.htm>.